STA:ปรับตัวสะท้อนราคายางเพิ่มขึ้นแล้วแนะนำขายราคาเป้าหมาย 17.10 บาท
STA:ปรับตัวสะท้อนราคายางเพิ่มขึ้นแล้ว แนะนำ"ขาย"ราคาเป้าหมาย 17.10 บาท
23 ก.พ. 2560

บล.ซีไอเอ็มบี ระบุในบทวิเคราะห์วันนี้(23 ก.พ.) ว่า บริษัท ศรีตรังแอโกรอินดัสทรี จำกัด (มหาชน) หรือ STA จะเพิ่มและลดสัดส่วนการถือหุ้นในบริษัทร่วม เราเชื่อว่าจะทำให้การบริหารคล่องตัวขึ้นในอนาคต จากการศึกษาเราพบว่า STA จะมีกำไรสุทธิเพิ่มขึ้น 5-6% ระหว่างปี 60-61หลังจากธุรกรรมการได้มาและจำหน่ายไปของสินทรัพย์
ผู้บริหาร STA เชื่อว่าราคายางจะยังคงอยู่ในระดับสูง ใน 1H17 และราคาทรงตัวใน 2H17 อุปสงค์ยางธรรมชาติน่าจะคงแข็งแกร่งในปี 60  แต่อุปทานจะเพิ่มขึ้นในปี 61 ตามรายงาน EIU ราคาหุ้นปรับตัวสูงขึ้นมากสะท้อนราคายางที่เพิ่มขึ้นแล้ว คงคำแนะนำขายปรับราคาเป้าหมายปี 61 ขึ้นเป็น 17.10 บาทต่อหุ้น (อิง Forward P/E 14.9x FY2018)